Εμίλ Μποκ

Ο Εμίλ Μποκ () είναι Ρουμάνος πολιτικός. Το 2004 εξελέγη δήμαρχος της μεγαλύτερης πόλης της Τρανσυλβανίας, Κλουζ-Ναπόκα (Cluj-Napoca). Το Δεκέμβριο του 2008 διορίστηκε πρωθυπουργός έπειτα από την παραίτηση του εντολοδόχου πρωθυπουργού, Τεοντόρ Στολόγιαν. Είναι αρχηγός του Δημοκρατικού Φιλελεύθερου Κόμματος (PDL) του Τραϊάν Μπασέσκου.Rodica Ciobanu, "Tonomatul Boc", Gândul, 21 Μαρτίου 2008 (στα ρουμανικά). Η σύζυγός του (από το 1994) Οάνα, είναι καθηγήτρια πανεπιστημίου και έχουν δύο κόρες.

 Πολιτική σταδιοδρομία 
Γεννήθηκε στο Μαργκάου, της επαρχίας Κλούι, στις 6 Σεπτεμβρίου του 1966. Έγινε δήμαρχος μετά την εκλογική ήττα του ακροδεξιού εθνικιστή Γκεόργκε Φουνάρ, το 2004. Ο Φουνάρ ήταν δήμαρχος της Cluj-Napoca επί 12 χρόνια. Ο εθνικιστής πολιτικός ηττήθηκε από τον πρώτο γύρο των δημοτικών εκλογών και στο δεύτερο γύρο ο Μποκ κέρδισε τον υποψήφιο του Σοσιαλδημοκρατικού Κόμματος, Ιόν Ρους. Στις δημοτικές εκλογές του 2008 ο Μποκ εξελέγη ξανά με 76,2% των ψήφων, χωρίς να χρειαστεί η διεξαγωγή και δεύτερου γύρου."Rezultatele alegerilor locale din principalele oraşe ale ţării" , realitatea.net, 6 Ιουνίου 2008 (στα ρουμανικά) Επί δημαρχίας του, ο Μπoκ προχώρησε σε αισθητικές αλλαγές σε πάρκα και άλλους χώρους, αφαιρώντας τις πολλές ρουμανικές σημαίες που είχε τοποθετήσει εκεί ο εθνικιστής προκάτοχός του.

 Πρωθυπουργία 
Μετά τις βουλευτικές εκλογές του 2008, τα κόμματα στη Ρουμανία άρχισαν διαβουλεύσεις για να σχηματιστεί κυβέρνηση συνασπισμού. Ο εντολοδόχος πρωθυπουργός και αντιπρόεδρος του PDL, Τεοντόρ Στολόγιαν παραιτήθηκε στις 15 Δεκεμβρίου του 2008 "για να δώσει ευκαιρίες στη νέα γενιά πολιτικών", όπως δήλωσε ο ίδιος.

Ο Εμίλ Μποκ ηγήθηκε κυβερνητικού σχήματος, στα πρότυπα ενός μεγάλου συνασπισμού , παρόμοιο μ΄ αυτό που υπάρχει στη Γερμανία και στην Αυστρία, έλαβε ψήφο εμπιστοσύνης στις 22 Δεκεμβρίου και ανέλαβε επίσημα τα καθήκοντα του μία ημέρα αργότερα.Ελεύθερος Τύπος, Ρουμανία: Παραιτήθηκε ο εντολοδόχος πρωθυπουργός, 15 Δεκεμβρίου 2008. Την ίδια ημέρα, ο Μποκ έλαβε από τον πρόεδρο εντολή σχηματισμού κυβέρνησηςΔελτίο ειδήσεων Νοτιοανατολικής Ευρώπης , ΑΠΕ, 15 Δεκεμβρίου 2008.. Έγινε ο νεαρότερος πολιτικός στην ιστορία της Ρουμανίας που ανέλαβε το πρωθυπουργικό αξίωμα στη χώραΚαθημερινή , Ανέλαβε πρωθυπουργός ο Μπλοκ, 24 Δεκεμβρίου 2008.

Η κυβέρνησή του κατέρρευσε στις 13 Οκτωβρίου 2009, έπειτα από την υπερψήφιση πρότασης μομφής.BBC News, 13-10-2009. Romanian government falls on vote. Τα κόμματα της αντιπολίτευσης, τα οποία διατηρούν τον έλεγχο του κοινοβουλίου, επέλεξαν για πρωθυπουργό τον Κλάους Γιοχάνις, ωστόσο ο πρόεδρος Μπασέσκου διόρισε αντικαταστάτη του Μποτς στις 15 Οκτωβρίου τον Λούτσιαν ΚροϊτόρουΣημερινή, Ο Λούτσιαν Κροϊτόρου νέος πρωθυπουργός της Ρουμανίας, 15 Οκτωβρίου 2009. Το κοινοβούλιο απέρριψε τον διορισμό του Κροϊτόρου στις 5 Νοεμβρίου, καθώς μόνο 189 βουλευτές επί συνόλου 250 υποστήριξαν το διορισμό.

Στις 6 Φεβρουαρίου 2012 ο Μποκ και η κυβέρνηση του παραιτήθηκαν υπό το βάρος των διαμαρτυριών για τα μέτρα λιτότητας και ο πρόεδρος Μπασέσκου έδωσε εντολή σχηματισμού κυβέρνησης στον Υπουργό Δικαιοσύνης Καταλίν Πρεντόιου.

 Παραπομπές 

 Εξωτερικοί σύνδεσμοι 


Κατηγορία:Πρωθυπουργοί της Ρουμανίας
Κατηγορία:Υπουργοί της Ρουμανίας